5.4.2023
MT
Il-Ġurnal Uffiċjali tal-Unjoni Ewropea
C 125/43 It-Tlieta 13 ta’ Settembru 2022
58.
Jistieden lill-Kummissjoni tippromwovi l-istandards u l-ambizzjonijiet tal-UE għall-protezzjoni tal-foresti fil-livell internazzjonali; 59.
Jistieden lill-Kummissjoni biex tibda mill-ġdid in-negozjati għal konvenzjoni internazzjonali dwar il-foresti legalment vinkolanti li tikkontribwixxi għall-ġestjoni, il-konservazzjoni u l-iżvilupp sostenibbli tal-foresti u li tipprevedi l-funzjonijiet u l-użi multipli u komplementari tagħhom, inkluża azzjoni għar-riforestazzjoni, it-tisġir u l-konservazzjoni tal-foresti, filwaqt li jittieħed kont tal-ħtiġijiet soċjali, ekonomiċi, ekoloġiċi, kulturali u spiritwali tal-ġenerazzjonijiet attwali u futuri, u jiġi rikonoxxut ir-rwol vitali tat-tipi kollha ta' foresti fiż-żamma tal-proċessi u l-bilanċ ekoloġiċi, u fl-appoġġ tal-identità, il-kultura u d-drittijiet tal-popli indiġeni, il-komunitajiet tagħhom u komunitajiet u popli oħra li jgħixu fil-foresti. 60.
Jistieden lill-Unjoni tikkonforma mal-prinċipju tal-koerenza tal-politiki għall-iżvilupp u tiżgura l-konsistenza bejn il-politiki tagħha fl-oqsma tal-iżvilupp, il-kummerċ, l-agrikoltura, l-enerġija u l-klima; jirrikonoxxi l-kontribut ekonomiku, soċjetali u ambjentali pożittiv tal-industrija tal-foresti, u jitlob aktar investiment fir-riċerka, fl-innovazzjoni u fl-avvanz teknoloġiku; 61.
Jistieden lill-Kummissjoni tippromovi l-istess regoli fis-swieq internazzjonali tal-bijoekonomija u tagħmel użu minn sħubijiet pan-Ewropej u internazzjonali u ftehimiet ta' kummerċ barrani biex tippromovi l-ambizzjoni klimatika tal-UE u s-sostenibbiltà tal-użu tal-foresti barra mill-UE.
o o 62.
o
Jagħti struzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni.